**Ministru kabineta noteikumu projekta “Grozījumi Ministru kabineta 2015. gada 19.maija noteikumos Nr. 243 “Darbības programmas “Izaugsme un nodarbinātība” 6.1.5. specifiskā atbalsta mērķa “Valsts galveno autoceļu segu pārbūve, nestspējas palielināšana” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekta mērķis ir nodrošināt 4.2.1.1.pasākuma “Veicināt energoefektivitātes paaugstināšanu dzīvojamās ēkās” “ESCO” finansējuma pārdali uz 6.1.5. specifiskā atbalsta mērķi “Valsts galveno autoceļu segu pārbūve, nestspējas palielināšana” (turpmāk – 6.1.5. specifiskais atbalsta mērķis) valsts līdzfinansējuma daļas segšanai no Eiropas Savienības struktūrfondu un Kohēzijas fonda (turpmāk – ES fondi) līdzekļiem, tādejādi atbrīvojot valsts budžeta fiskālo telpu, un precizēt 6.1.5. specifiskā atbalsta mērķa projektu īstenošanas termiņu, lai nodrošinātu 6.1.5.specifiskā atbalsta mērķa uzraudzības rādītāju izpildi. Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pamatojoties uz:1. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktu.
2. Ministru kabineta 2019.gada 13.septembra ārkārtas sēdes protokollēmuma[[1]](#footnote-1) 3.2.apakšpunktu.
3. Ministru kabineta 2019.gada 11.oktobra ārkārtas sēdes protokollēmuma [[2]](#footnote-2) 9.2.apakšpunktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumi Nr. 243[[3]](#footnote-3) nosaka Kohēzijas fonda projektu īstenošanas kārtību, tai skaitā 6.1.5. specifiskā atbalsta mērķa projekta iesniedzējam maksimālo plānoto kopējo attiecināmo finansējumu, kā arī nosacījumus snieguma rezerves piešķiršanai.Atbilstoši 6.1.5. specifiskā atbalsta mērķim, projektu sekmīgai virzībai un ietekmei uz 6.prioritārā virziena “Ilgtspējīga transporta sistēma” finanšu mērķa sasniegšanu ar Ministru kabineta 2018.gada 19.jūnija lēmumu[[4]](#footnote-4) Satiksmes ministrijai:1. tika piešķirtas tiesības 6.1.5. specifiskā atbalsta mērķa ietvaros izmantot publiskā finansējuma snieguma rezervi 15 899 728 *euro* apmērā pirms Eiropas Komisijas lēmuma par snieguma ietvara mērķu izpildi;
2. tika piešķirts papildu finansējums 4 500 000 *euro* apmērā 6.1.5. specifiskā atbalsta mērķa projektu īstenošanai;
3. 2020.gadā nepieciešamo 6.1.5. specifiskā atbalsta mērķa projektu īstenošanai papildu finansējumu 5 420 000 *euro* apmērā nodrošināt budžeta programmas “Valsts autoceļu fonds” finansējuma ietvaros.

6.1.5. specifiskā atbalsta mērķa finansējums tika novirzīts projekta Nr.6.1.5.0/18/I/002 “Valsts galvenā autoceļa A2 Rīga-Sigulda-Igaunijas robeža (Veclaicene) posma km 25.50-39.40 (abas brauktuves) un valsts galvenā autoceļa A3 Inčukalns-Valmiera Igaunijas robeža (Valka) posma km 0.00-1.65 segas pārbūve (ceļu pārvadi)” (turpmāk - “Sēnītes” projekts) īstenošanai, papildus paredzot nodrošināt “Sēnītes” projekta aktivitāšu īstenošanai nepieciešamo atlikušo finansējumu 2019. un 2020.gadā budžeta programmas “Valsts autoceļu fonds” finansējuma ietvaros.Ministru kabineta 2019.gada 13.septembra ārkārtas sēdē tika izskatīts Finanšu ministrijas informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.-2022.gadam” ( TA-1641), kas paredz fiskālo telpu palielinošus pasākumus un priekšlikumus nozaru ministriju pieteiktajiem prioritārajiem pasākumiem. Saskaņā ar Ministru kabineta 2019.gada 13.septembra sēdes protokollēmuma (prot.Nr.41, 1.§)3.punktu, lai nodrošinātu efektīvāku publisko resursu pārvaldību, ES fondu snieguma rezerves finansējums un ES fondu finansējuma atlikumi novirzāmi stratēģiski nozīmīgiem augstas gatavības projektiem, atbrīvojot valsts budžeta fiskālo telpu. Ievērojot minēto, Ministru kabineta 2019.gada 13.septembra sēdes protokollēmuma (prot.Nr.41, 1.§)3.2.apakšpunktā ir noteikts, ka valsts autoceļu Kohēzijas fonda “Sēnītes” projekta, kas tiek īstenots 6.1.5. specifiskā atbalsta mērķa ietvaros, valsts līdzfinansējuma daļas segšanai no ES fondu līdzekļiem Ekonomikas ministrijai novirzīt 4.2.1.1.pasākuma “Veicināt energoefektivitātes paaugstināšanu dzīvojamās ēkās” “(ESCO)” Eiropas Reģionālās attīstības fonda finansējumu 8 506 683 *euro* apmērā.Vienlaikus, lai pēc iespējas samazinātu pārdales starp prioritārajiem virzieniem, faktiski Kohēzijas fonda finansējums “Sēnītes” projektam tiek novirzīts no 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.1.pasākuma “Rīgas ostas un Rīgas pilsētas integrēšana TEN-T tīklā” (turpmāk – 6.1.4.1. pasākums), savukārt no Eiropas Reģionālās attīstības fonda 4.2.1.1.pasākuma “Veicināt energoefektivitātes paaugstināšanu dzīvojamās ēkās” “ESCO” finansējums 8 506 683 *euro* apmērā tiek novirzīts 4.5.1.specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1.pasākuma „Attīstīt videi draudzīgu sabiedriskā transporta infrastruktūru (sliežu transporta)”ietvaros plānotajam projektam “Rīgas un Pierīgas pasažieru pārvadājumu nodrošināšanai nepieciešamo elektrovilcienu iegāde”. Finansējuma novirzīšana no 6.1.4.1.pasākuma tiek veikta ņemot vērā to, ka 6.1.4.1.pasākums netiks īstenots, jo minētā pasākuma īstenojamā projekta finansējuma saņēmējs pieņēma lēmumu projektu neīstenot. 6.1.4.1.pasākuma iznākuma un rezultāta rādītāji iekļauti 6.1.4.2.pasākuma “Nacionālas nozīmes attīstības centru integrēšana TEN-T tīklā” sasniedzamajos rādītājos, tādējādi nodrošinot 6.1.4. specifiskā atbalsta mērķī “Pilsētu infrastruktūras sasaiste ar TEN-T tīklu” noteikto uzraudzības rādītāju sasniegšanu.Finansējuma pārdale no 6.1.4.1.pasākuma uz 6.1.5.specifiskā atbalsta mērķi tiek veikta Komisijas Īstenošanas regulā (ES) Nr. 215/2014[[5]](#footnote-5) noteiktās intervences kategorijas “Transporta infrastruktūra” koda 033: “TEN-T rekonstruēts vai uzlabots ceļš” ietvaros. Skatot ES fondu 2014.-2020.gada plānošanas perioda darbības programmas “Izaugsme un nodarbinātība” finansējuma pārdales kopumā, tas nemainīs ne pārdalāmo finansējuma apjomu, ne finansējuma avotus.Ministru kabineta 2019.gada 11.oktobra ārkārtas sēdē tika izskatīts Finanšu ministrijas sagatavotais informatīvais ziņojums „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (TA-1905) (turpmāk – Informatīvais ziņojums TA-1905), kura mērķis ir nodrošināt pamatu koordinētai kompleksa lēmuma pieņemšanai par darbības programmas snieguma rezerves finansējuma novirzīšanu, kā arī ES fondu finansējuma atlikumu izmantošanu. Informatīvā ziņojuma TA-1905 1.pielikums „Snieguma rezerves finansējuma un finansējuma atlikumu novirzīšanas priekšlikumi” paredz risinājumus snieguma rezerves finansējuma un finansējuma atlikumu novirzīšanai, balstoties uz ES fondu atbildīgo iestāžu sniegtajiem priekšlikumiem.Atbilstoši Informatīvā ziņojuma TA-1905 1.pielikumā „Snieguma rezerves finansējuma un finansējuma atlikumu novirzīšanas priekšlikumi” norādītajam 6.1.5. specifiskā atbalsta mērķa Kohēzijas fonda finansējuma atlikums – brīvais finansējums, kas radies no īstenošanā esošiem projektiem (ietaupījums, neatbilstoši veiktie izdevumi), tika novirzīts “Sēnītes” projekta valsts līdzfinansējuma daļas segšanai. Ievērojot minēto, Centrālā finanšu un līgumu aģentūra kā ES fondu 2014.-2020.gada plānošanas perioda sadarbības iestāde (turpmāk – sadarbības iestāde) ir veikusi un apstiprinājusi grozījumus vienošanās par “Sēnītes” projekta īstenošanu.Veicot grozījumus vienošanās par “Sēnītes” projekta īstenošanu, tika veiktas izmaiņas finansēšanas plānā sadalījumā pa finansējuma avotiem, ievērojot Ministru kabineta noteikumu Nr. 2434 7.punktā noteikto 6.1.5. specifiskā atbalsta mērķa plānotā kopējā attiecināmā finansējuma apmēru.Pēc vienošanās grozījumu veikšanas “Sēnītes” projekta finansējuma sadalījums *(euro)* ir šāds:

|  |  |  |  |  |
| --- | --- | --- | --- | --- |
|  | Kopā | Kohēzijas fonda finansējums  | Valsts budžeta finansējums  | Valsts autoceļu fonda finansējums |
| “Sēnītes” projekts | 48 912 124.67 | 29 293 668.39 | 5 169 471.71 | 14 448 984.57 |
| 6.1.5.specifiskā atbalsta mērķis | 256 999 769.00 | 218 449 803.00 | 38 549 966.00 | 14 448 984.57 |

Savukārt, ievērojot Ministru kabineta 2019.gada 13.septembra ārkārtas sēdes protokollēmuma (prot.Nr.41, 1.§) 3.2.apakšpunktu, kas noteic “Sēnītes” projekta valsts līdzfinansējuma daļas segšanai no ES fondu līdzekļiem Ekonomikas ministrijai novirzīt 4.2.1.1.pasākuma “Veicināt energoefektivitātes paaugstināšanu dzīvojamās ēkās” “(ESCO)” Eiropas Reģionālās attīstības fonda finansējumu 8 506 683 *euro* apmērā, 6.1.5. specifiskā atbalsta mērķa kopējais plānotais attiecināmā finansējuma apmērs un “Sēnītes” projekta kopējo attiecināmo izmaksu sadalījums *(euro)* pa finansējuma avotiem ir šāds:

|  |  |  |  |  |
| --- | --- | --- | --- | --- |
|  | Kopā | Kohēzijas fonda finansējums | Valsts budžeta finansējums | Valsts autoceļu fonda finansējums |
| Papildu piešķirtais finansējums (finansējuma izmaiņas) | 10 007 862.00 | **8 506 683.00** | 1 501 179.00 | -10 007 862.00 |
| “Sēnītes” projekts | 48 912 124.67 | 37 800 351.39 | 6 670 650.71 | 4 441 122.57 |
| 6.1.5. specifiskā atbalsta mērķis | 267 007 631.00 | 226 956 486.00 | 40 051 145.00 | 4 441 122.57 |

Līdz ar to nepieciešams veikt attiecīgus grozījumus Ministru kabineta noteikumos Nr. 2434, lai precizētu 6.1.5. specifiskā atbalsta mērķim plānoto Kohēzijas fonda un valsts budžeta finansējuma apmēru.Ievērojot minēto, noteikumu projekts paredz noteikt, ka 6.1.5. specifiskā atbalsta mērķa plānotais kopējais attiecināmais finansējums ir 267 007 631 *euro*, t.sk. Kohēzijas fonda finansējums 226 956 486 *euro* un valsts budžeta finansējums 40 051 145 *euro*.Papildus ar noteikumu projektu nepieciešams precizēt Ministru kabineta noteikumu Nr. 2434 noteikto projektu īstenošanas maksimālo termiņu, kas ir noteikts līdz 2020.gada 31.decembrim. 6.1.5.specifiskā atbalsta mērķa ietvaros starp sadarbības iestādi un valsts akciju sabiedrību “Latvijas Valsts ceļi” noslēgtas vienošanās par 20 projektu īstenošanu, no kuriem 18 projektu īstenošana ir noslēgusies un īstenošanā ir 2 projekti:1) projekts Nr. 6.1.5.0/18/I/001 “Valsts galvenā autoceļa A2 Rīga - Sigulda - Igaunijas rob. (Veclaicene), km 88,10 – 95,20 segas pārbūve”; 2) “Sēnītes” projekts.Projektā Nr. 6.1.5.0/18/I/001 “Valsts galvenā autoceļa A2 Rīga - Sigulda - Igaunijas rob. (Veclaicene), km 88,10 – 95,20 segas pārbūve” plānotie būvdarbi pabeigti un objekts 2020.gada 10.februārī nodots ekspluatācijā, tādējādi projektā plānotās darbības izpildītas un tā īstenošana tiks pabeigta 2020.gadā.Valsts akciju sabiedrība “Latvijas Valsts ceļi” 2020.gada 14.janvārī ir iesniegusi sadarbības iestādē “Sēnītes” projekta grozījuma ierosinājumu, kas paredz pagarināt projekta īstenošanas termiņu līdz 2021.gada 31.decembrim. “Sēnītes” projekta īstenošanas beigu termiņš, ievērojot Ministru kabineta noteikumu Nr.2434 20.punktā noteikto, ir 2020.gada 27.decembris. Atbilstoši valsts akciju sabiedrības “Latvijas Valsts ceļi” grozījumu ierosinājumā sniegtajai informācijai, būvdarbus projekta ietvaros ir plānots pabeigt 2020.gada rudenī. Vienlaikus, lai nodrošinātu būvobjekta nodošanu ekspluatācijā, ir nepieciešams veikt kvalitātes pārbaudes testus, pēc kuru rezultātu iegūšanas jāveic būvdarbu kvalitātes novērtējums. Papildus jāņem vērā, ka kvalitātes testu rezultātā iespējama būvdarbu specifikāciju neatbilstība un tas var ietekmēt būvobjekta nodošanu ekspluatācijā un noslēgumu maksājumu veikšanu projekta ietvaros. Ņemot vērā minēto un lai mazinātu iespējamo risku iestāšanos uz “Sēnītes” projekta plānoto darbību un apstiprinātā finansējuma izpildi, ir nepieciešams pagarināt “Sēnītes” projekta īstenošanas termiņu. Izvērtējot valsts akciju sabiedrības “Latvijas Valsts ceļi” sniegto argumentāciju, sadarbības iestāde 2020.gada 23.janvārī ir informējusi Satiksmes ministriju, ka atbalsta “Sēnītes” projekta termiņa pagarinājumu ar attiecīgiem grozījumiem Ministru kabineta noteikumos Nr.2434. Ievērojot minēto, noteikumu projekts paredz noteikt, ka 6.1.5. specifiskā atbalsta mērķa ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2023.gada 31.decembrim.6.1.5. specifiskā atbalsta mērķa maksimālais īstenošanas termiņš tiek noteikts, ņemot vērā Eiropas Parlamenta un Padomes 2013. gada 17.decembra Regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 65.panta 2.punkta nosacījumus, kas noteic, ka plānotā projekta izdevumus var attiecināt no Eiropas Savienības fondu līdzekļiem, ja tie radušies finansējuma saņēmējam un samaksāti līdz 2023.gada 31.decembrim.Ņemot vērā, ka 6.1.5. specifiskā atbalsta mērķa ietvaros īstenošanā ir 2 projekti, no kuriem vienā plānotās darbības ir izpildītas un objekts nodots ekspluatācijā, savukārt otrā – “Sēnītes” projektā darbību īstenošana turpinās, 6.1.5. specifiskā atbalsta mērķa īstenošanas termiņa pagarināšana attiecas tikai uz “Sēnītes” projektu. Ar noteikumu projektu pagarinot “Sēnītes” projekta īstenošanas termiņu, tiek ievērots Ministru kabineta 2014.gada 16.decembra noteikumu Nr.784[[6]](#footnote-6) 51.4 7.apakšpunktā noteiktais. Ministru kabinetam, pieņemot lēmumu par 6.1.5.specifiskā atbalsta mērķa īstenošanas termiņa pagarināšanu, sadarbības iestāde veiks attiecīgus grozījumus vienošanās par projekta īstenošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Centrālā finanšu un līgumu aģentūra, valsts akciju sabiedrība “Latvijas Valsts ceļi”. |
| 4. | Cita informācija | Noteikumu projektam ir ietekme uz īstenošanā esošo “Sēnītes” projektu. Pēc noteikumu projekta spēkā stāšanās sadarbības iestādei nepieciešams veikt grozījumus noslēgtās vienošanās par “Sēnītes” projekta īstenošanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ceļu satiksmes dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.g. | Turpmākie trīs gadi (*euro*) |
|  2021 |  2022 |  2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. **Budžeta ieņēmumi:** | 4 420 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 420 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. **Budžeta izdevumi:** | 5 200 000 | 0 | 0 | 0 | 0 | 0 | 0 |
| 2.1. valsts pamatbudžets | 5 200 000 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. **Finansiālā ietekme:** | - 780 000 | 0 | 0 | 0 | 0 | 0 | 0 |
| 3.1. valsts pamatbudžets | - 780 000 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ieņēmumi ir Kohēzijas fonda līdzfinansējuma daļa un izdevumi ir kopīgie nepieciešamie līdzekļi t.sk. Kohēzijas fonda finansējuma daļa ir 85%, valsts budžeta finansējuma daļa ir 15%.Noteikumu projekts paredz palielināt kopējo 6.1.5. specifiskā atbalsta mērķa finansējuma apmēru par 10 007 862, t.sk. Kohēzijas fonda finansējumu 8 506 683 euro un valsts budžeta finansējumu 1 501 179 euro.

|  |  |  |  |
| --- | --- | --- | --- |
|  | Kopā | Kohēzijas fonda finansējums | Valsts budžeta finansējums |
| Papildu piešķirtais finansējums (finansējuma izmaiņas) | 10 007 862 | **8 506 683** | 1 501 179 |
| 6.1.5. specifiskā atbalsta mērķa finansējums ņemot vērā izmaiņas | 267 007 631 | 226 956 486 | 40 051 145 |

Noteikumu projektā paredzētās finansējuma izmaiņas ietekmē 6.1.5. specifiskā atbalsta mērķa īstenošanā esošo “Sēnītes” projektu, radot ietekmi uz 2020.gada budžetu.Izmaiņas ir ņemtas vērā, sagatavojot 2020.gada valsts budžeta likumu un papildu finansējumu no 74.resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” nav paredzēts pieprasīt.“Sēnītes” projektam Kohēzijas fonda novirzītais finansējums 8 506 683 euro tiek piešķirts valsts līdzfinansējuma daļas segšanai, tādējādi par 8 506 683 euro atslogojot valsts budžetu (Valsts autoceļu fonda finansējumu). Kopējais “Sēnītes” projektam plānotais finansējums saglabājas nemainīgs, jo finansējuma pārdales rezultātā tiek precizēta finansējuma avotu proporcija, neietekmējot kopējās “Sēnītes” projekta attiecināmās izmaksas:

|  |  |  |  |  |
| --- | --- | --- | --- | --- |
| “Sēnītes” projekts | Kopā | Kohēzijas fonda finansējums  | Valsts budžeta finansējums  | Valsts autoceļu fonda finansējums  |
| Apstiprinātais finansējums | 48 912 124.67 | 29 293 668.39 | 5 169 471.71 | 14 448 984.57 |
| *Finansējuma izmaiņas* | *0.00* | *8 506 683* | *1 501 179* | *-10 007 862* |
| Izmaiņas atbilstoši papildu piešķirtajam finansējumam  | 48 912 124.67 | 37 800 351.39 | 6 670 650.71 | 4 441 122.57 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts neietekmē amata vietu skaita izmaiņas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2020. gada 12.februārī tika publicēts Satiksmes ministrijas tīmekļa vietnē <http://www.sam.gov.lv/satmin/content/?cat=553> un Ministru kabineta tīmekļa vietnē <https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija kā ES fondu atbildīgā iestāde, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

satiksmes ministrs T. Linkaits

Vīza:

valsts sekretāre I. Stepanova

1. Ministru kabineta 2019.gada 13.septembra ārkārtas sēdes protokollēmums (prot.Nr.41, 1.§) “Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam”” [↑](#footnote-ref-1)
2. Ministru kabineta 2019.gada 11.oktobra ārkārtas sēdes protokollēmums (prot. Nr. 47, 3.) “Informatīvais ziņojums „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” [↑](#footnote-ref-2)
3. Ministru kabineta 2015.gada 19.maija noteikumi Nr. 243 “Darbības programmas “Izaugsme un nodarbinātība” 6.1.5. specifiskā atbalsta mērķa “Valsts galveno autoceļu segu pārbūve, nestspējas palielināšana” īstenošanas noteikumi” [↑](#footnote-ref-3)
4. Ministru kabineta 2018.gada 19.jūnija sēdes protokols Nr.29 23.§ “Noteikumu projekts “Grozījumi Ministru kabineta 2015.gada 19.maija noteikumos Nr.243 “Darbības programmas “Izaugsme un nodarbinātība” 6.1.5.specifiskā atbalsta mērķa “Valsts galveno autoceļu segu pārbūve, nestspējas palielināšana” īstenošanas noteikumi”” [↑](#footnote-ref-4)
5. Komisijas 2014. gada 7. marta Īstenošanas regula (ES) Nr. 215/2014, ar kuru paredz noteikumus, kā īstenot Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, attiecībā uz metodoloģiju klimata pārmaiņu mērķu sasniegšanas atbalstam, starpposma mērķu un galamērķu noteikšanu darbības rezultātu satvarā un intervences kategoriju nomenklatūru Eiropas strukturālajiem un investīciju fondiem [↑](#footnote-ref-5)
6. Ministru kabineta 2014.gada 16.decembra noteikumi Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” [↑](#footnote-ref-6)